**ΕΙΔΙΚΟΙ ΟΡΟΙ**

**Για την απευθείας ανάθεση προμήθειας ηλεκτρολογικού υλικού, προϋπολογιζόμενης δαπάνης 2.125,00 ευρώ χωρίς ΦΠΑ και 2.635,00 ευρώ συμπεριλαμβανομένου του Φ.Π.Α.**

1. Οι ενδιαφερόμενοι οικονομικοί φορείς μπορούν να καταθέσουν την προσφορά τους για ένα ή περισσότερα ΤΜΗΜΑΤΑ της ζητούμενης προμήθειας, προσφέροντας για το σύνολο των ειδών και της ποσότητας του κάθε ΤΜΗΜΑΤΟΣ. **Η προσφορά ισχύει μέχρι 31/12/2018.**

2. Θα προσφερθεί τιμή μονάδας για κάθε ένα από τα περιγραφόμενα είδη καθώς και η συνολική τιμή των ειδών της προμήθειας.

3. Οι ποσότητες για κάθε είδος καθορίστηκαν με βάση τις εκτιμώμενες ανάγκες της Δομής και μπορούν να μεταβληθούν (να αυξηθούν, να μειωθούν ή να μηδενιστούν) ανάλογα με τις πραγματικές της ανάγκες, όπως αυτές θα διαμορφωθούν κατά τη διάρκεια εκτέλεσης της προμήθειας και μέχρι εξάντλησης του προϋπολογισμού της παρούσας σύμβασης.

4. Η κατακύρωση της προμήθειας θα γίνει στον προσφέροντα τη χαμηλότερη τιμή για το σύνολο των ειδών κάθε ΤΜΗΜΑΤΟΣ της ζητούμενης προμήθειας.

5. Η παράδοση και παραλαβή των ειδών της προμήθειας θα γίνεται, κατόπιν συνεννόησης με τη Δομή.

6. Η παράδοση και παραλαβή των ειδών της προμήθειας θα ξεκινήσει από την επόμενη ημέρα της κατακύρωσης της προμήθειας στον μειοδότη και θα γίνεται τμηματικά ή άπαξ, κατόπιν συνεννόησης με τη Δομή.

7. Η προμήθεια θα ολοκληρωθεί με την πλήρη εκτέλεση του φυσικού και οικονομικού αντικειμένου της.

8. Η ΑΡΣΙΣ διατηρεί το δικαίωμα να αυξομειώσει την ποσότητα κατακύρωσης στα πλαίσια του προϋπολογισμού ή να διακόψει οποτεδήποτε και μονομερώς την προμήθεια ορισμένων ή όλων των ειδών, ανάλογα με τις ανάγκες της. Στην περίπτωση αυτή Ο ΠΡΟΜΗΘΕΥΤΗΣ δεν έχει δικαίωμα να απαιτήσει την εκτέλεση της προμήθειας μέχρι την κάλυψη του συνολικού προϋπολογισμού της.

9. Η σύμβαση προμήθειας μπορεί να τροποποιηθεί κατόπιν αιτήματος της ΑΡΣΙΣ και με τη σύμφωνη γνώμη του αναδόχου, κατά τα προβλεπόμενα στο ν. 4412/2016 περί προμηθειών του Δημοσίου.

10. Η εκχώρηση των υποχρεώσεων και των δικαιωμάτων του σε τρίτους ΑΠΑΓΟΡΕΥΕΤΑΙ.

11. Η ΑΡΣΙΣ θα καταβάλλει την αξία των ειδών , που θα προμηθευτεί στα πλαίσια της παρούσας πρόσκλησης **εντός ενενήντα (90) ημερών** **ύστερα από την παράδοση των ειδών και την έκδοση από τον προμηθευτή των παρακάτω δικαιολογητικών πληρωμής**:

α) Τιμολόγιο-Δελτίο Αποστολής, στο οποίο να αναγράφονται το είδος, η ποσότητα , η τιμή μονάδας, η συνολική αξία των ειδών και οι νόμιμες επιβαρύνσεις

β) Αποδεικτικό ασφαλιστικής ενημερότητας σε ισχύ (για ασφαλιστικές εισφορές του προσωπικού),

γ) Αποδεικτικό ασφαλιστικής ενημερότητας της αρμόδιας υπηρεσίας, μη μισθωτών Ε.Φ.Κ.Α., σε ισχύ,

δ) Αποδεικτικό ασφαλιστικής ενημερότητας της αρμόδιας υπηρεσίας, σε ισχύ (αφορά σε μέλη ΔΣ Ανωνύμων Εταιρειών οι οποίοι είναι μέτοχοι τουλάχιστον 3% για τις αμοιβές που λαμβάνουν με την ιδιότητα του μέλους ΔΣ οι οποίες δεν σχετίζονται με σύναψη σχέσης εξαρτημένης εργασίας),

Τον προμηθευτή βαρύνουν οι νόμιμες κρατήσεις όπως αυτές ισχύουν κατά την ημέρα υπογραφής της σύμβασης.

12. Οι παραπάνω όροι θεωρούνται δεσμευτικοί, με ποινή απόρριψης της προσφοράς σε περίπτωση μη συμμόρφωσης σε κάποιον από αυτούς.